Here is a page extracted from Wikipedia that may contain CSS, HTML, and a lot of unformatted text.

Title: Barranco d'o Salinar
Content: O barranco d'o Salinar ye un barranco en o sud-este d'a comarca de Sobrarbe, que naixe en as garras d'a man oriental d'a sierra d'o Turón y desemboca en o río Cinca en a coda de l'entibo de Lo Grau, debant de Ligüerre d'a Cinca.

Dominan o suyo corso as garras orientals d'a sierra d'o Turón, cuan naixe por debaixo de Troncedo, y dimpués o tozal de Trillo, que se troba en a man norte d'o barranco. Cuan arriba t'a Cinca en Ligüerre, por debaixo d'a cota dos cincocientos metros d'altaria sobre o nivel d'a mar, pasa por debaixo d'o calcil meridional d'a sierra de l'Entremont, en o puesto de menor altitut de tot Sobrarbe, y avoca l'augua en l'entibo de Lo Grau a menos de 4 km d'a muga mas meridional d'a comarca. Salva un desnivel de mas de 400 metros.

Fan parte d'a suya cuenca os lugars de Troncedo, Salinas de Trillo, Trillo, Caneto y Clamosa; toz cinco en o municipio d'A Fueva, y os despoblaus de Sant Per de Trillo, Bediello y A Selva. A suya compleguera no fa parte d'A Fueva cheografica, pus la deseparan d'ella as elevacions de o cerro en o que s'aposenta Troncedo, o tozal de Trillo y os calcils d'a sierra de l'Entremont.

Referencias

Se veiga tamién
Río d'a Nata.
Río Usía.
Río Formigals.
A Fueva.

Barrancos d'a provincia de Uesca
Barrancos de Sobrarbe
Afluents d'o río Cinca